
Nr. 5.675 din 21 octombrie 2021
RAPORT

al compartimentului de resort din aparatul de specialitate al primarului la proiectul de hotărâre privind aprobarea închirierii prin exercitarea dreptului preempțiune a spațiului destinat activităților sanitar-veterinare la nivelul comunei Vulcana-Băi

Având în vedere temeiurile juridice, respectiv prevederile:
a) art. 2, art. 120 alin. (1), și art. 121 alin. (1) și alin. (2) din Constituția României, republicată;

b) art. 4 paragrafele 2 și 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2), art. 1730 - 1740 și art. 1778 – 1835  din Codul civil, adoptat prin Legea nr. 287/2009, republicat, cu modificările și completările ulterioare;

d) art. 1 alin. (2), art. 123 alin. (1) și alin. (4), art. 108, lit. b), art. 129 alin. (1), alin. (2) lit. c) și d), alin. (6) lit. a), alin. (7) lit. c), combinat cu art. 297 alin. (1) lit. b), art. 303 alin. (1) din Ordonanța de urgență a Guvernului  nr. 57/2019 privind Codul administrativ, cu modificările și completările ulterioare;

               e) art.11 lit. l), art. 12, art. 17, art. 26 alin. 51 lit. c) și art. 28 din Ordonanța Guvernului nr. 42/2009 privind organizarea activităţii sanitar-veterinare şi pentru siguranţa alimentelor, aprobată prin Legea nr. 215/2004, cu modificările și completările ulterioare;

               f) art. 27 alin. (2)-(4) din Legea nr. 160/1998 pentru organizarea şi exercitarea profesiunii de medic veterinar, republicată, cu modificările și completările ulterioare;

apreciind că pentru sprijinirea liberalizării profesiunii de medic veterinar, autoritățile administrației publice locale de care aparţine fostul dispensar veterinar pot vinde, închiria sau concesiona medicilor veterinari care devin liber-profesionişti clădirile, spaţiile, dotările şi mijloacele existente în circumscripția sanitar-veterinară,

ținând seama că  medicul  veterinar care devine liber-profesionist şi rămâne în localitate are drept de preempţiune la închirierea şi la concesionarea clădirilor şi amenajamentului respectiv în care se realizează activitatea specifică de medic veterinar, în cadrul circumscripției,

motivat în fapt că, concesionarul activităților sanitar-veterinare la nivelul comunei este domnișoara Roberta DOBRE, medic veterinar de libera practică împuternicit, precum și de necesitatea respectării, de către crescătorii de animale din comună, a prevederilor legislaţiei sanitar-veterinare, în vederea asigurării şi garantării sănătăţii animalelor, a sănătăţii publice, protecției animalelor, protecției mediului și a siguranței alimentelor,

consider legal proiectul de hotărâre și propun adoptarea acestuia în condițiile menționate mai sus.

